|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** |  **Nr. GND/2025/555** |
|  |  **(protokols Nr.18; 55.p.)** |

**Par Gulbenes novada pašvaldības sporta komisijas apstiprināšanu**

Gulbenes novada pašvaldības dome izskata priekšlikumu apstiprināt jaunu Gulbenes novada pašvaldības sporta komisijas sastāvu.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Gunāra Babra amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa un Gulbenes novada pašvaldības sporta komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu, 7.panta ceturtās daļas 2.punkta a) apakšpunktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Gunāra Babra amatu savienošana nerada interešu konflikta situāciju, nav pretrunā ar valsts amat-personām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Laura Krēmera amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada Sporta pārvaldes vadītāja un Gulbenes novada pašvaldības sporta komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, 7.panta ceturtās prim daļas 2.punkta a) apakšpunktu.

Pamatojoties uz likuma “Par interešu konflikta novēršanu valsts amatpersonu darbībā” 8.1.panta piektās daļas 1. un 2.punktu, izvērtējot konstatētos faktiskos apstākļus, secināms, ka Laura Krēmera amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Arņa Šķēla amatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada Bērnu un jaunatnes sporta skolas direktora, Gulbenes novada pašvaldības ētikas komisijas locekļa un Gulbenes novada pašvaldības sporta komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, 7.panta ceturtās prim daļas 2.punkta a) apakšpunktu.

Pamatojoties uz likuma “Par interešu konflikta novēršanu valsts amatpersonu darbībā” 8.1.panta piektās daļas 1. un 2.punktu, izvērtējot konstatētos faktiskos apstākļus, secināms, ka Arņa Šķēla amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības sporta komisijas nolikuma, kas apstiprināts Gulbenes novada pašvaldības domes 2019.gada 31.oktobra sēdē (protokols Nr.17, 22.§), 2.punktu, kas nosaka, ka Komisijas skaitlisko un vārdisko sastāvu nosaka un apstiprina dome; izmaiņas komisijas sastāvā var izdarīt tikai dome, likuma “Par interešu konflikta novēršanu valsts amatpersonu darbībā” 4.panta pirmās daļas 14. un 16.punktu, 7.panta ceturtās daļas 2.punkta a) apakšpunktu, ceturtās prim daļas 2.punkta a) apakšpunktu, 8.1. panta ceturto prim daļu, piektās daļas 1. un 2.punktu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības sporta komisiju no 2025.gada 1.augusta šādā 8 locekļu sastāvā:
	1. Gunārs Babris - Gulbenes novada pašvaldības domes priekšsēdētāja vietnieks;
	2. Lāsma Gabdulļina - Gulbenes novada pašvaldības domes deputāte;
	3. Lauris Krēmers - Gulbenes novada Sporta pārvaldes vadītājs;
	4. Arnis Šķēls - Gulbenes novada Bērnu un jaunatnes sporta skolas direktors;
	5. Dāvis Žuks - Gulbenes novada iedzīvotājs;
	6. Gatis Rikveilis - Gulbenes novada iedzīvotājs;
	7. Zintis Mezītis - Gulbenes novada iedzīvotājs;
	8. Mārcis Rudzītis – Tirzas pamatskolas vispārējās pamatizglītības skolotājs; interešu izglītības skolotājs.
2. ATZĪT par spēku zaudējušu Gulbenes novada pašvaldības domes 2019.gada 31.oktobra lēmumu “Par izmaiņām Gulbenes novada pašvaldības sporta komisijas sastāvā” (protokols Nr.17, 53.p).
3. ATĻAUT Gunāram Babrim savstarpēji savienot šādus amatus Gulbenes novada pašvaldībā – Gulbenes novada pašvaldības domes priekšsēdētāja vietnieka, Gulbenes sadarbības teritorijas civilās aizsardzības komisijas locekļa un Gulbenes novada pašvaldības sporta komisijas locekļa amatus.
4. ATĻAUT Laurim Krēmeram savstarpēji savienot šādus amatus Gulbenes novada pašvaldībā – Gulbenes novada Sporta pārvaldes vadītāja un Gulbenes novada pašvaldības sporta komisijas locekļa amatus.
5. ATĻAUT Arnim Šķēlam savstarpēji savienot šādus amatus Gulbenes novada pašvaldībā – Gulbenes novada Bērnu un jaunatnes sporta skolas direktora, Gulbenes novada pašvaldības ētikas komisijas locekļa un Gulbenes novada pašvaldības sporta komisijas locekļa amatus.
6. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs